##

# Bring fagligheden i spil

Vi har gode erfaringer med at Sekoia kan understøtte at de forskellige fagligheder i organisationen bringes i spil.

Dette er ud fra en overordnet betragtning, at når den enkelte får mulighed for at bringe fagligheden i spil højner dette kvaliteten, samt giver bedre trivsel og arbejdsmiljø for medarbejderne.

Når der rettes fokus mod de forskellige fagligheder og kompetencer kan disse bringes i spil til at løse kerneopgaven, og ikke mindst klæde kollegaer på til at varetage opgaven ud fra et fælles perspektiv. Derudover er det med udgangspunkt i, at hver faglighed kan bidrage ift. at opgaven løses succesfuld og med høj kvalitet, og for borgerens bedste.

I relation til Sekoia gælder det f.eks. ift. følgende funktioner:

* Planer
* Opgaver
* Skemaer
* Instruktioner
* Væske
* Sundhedsmålinger

Oftest har vi erfaret at det skaber kvalitet at f.eks. sygeplejersker eller SSA’er får opgaven og ansvaret for at oprette og vedligeholde de sundhedsfaglige informationer og funktioner i Sekoia. Der kan f.es. skabes fokus på kvaliteten i opgaveløsningen hvis beskrivelse omkring Sundhedsmålinger, Væske og medicinrelaterede opgaver udarbejdes af en af disse faggrupper.

Derudover kan det være at der i relation til en konkret opgave omkring f.eks. sundhedsmålinger er en særlig pædagog tilgang der understøtter at opgaven lykkedes bedst mulig for både borger og medarbejdere. I dette tilfælde kan den overordnede beskrivelse udarbejdes af en sundhedsfaglig medarbejder, og herefter kan f.eks. en pædagog tilføje det pædagogiske perspektiv. I denne konstellation bidrager begge faggrupper til at højne kvaliteten i indsatsen i form af formidling til alle medarbejdere der arbejder omkring borgeren.

Vi anbefaler ligeledes at f.eks. en sundhedsfaglig medarbejder opbygger Skemaer som f.eks. Afføring, Væske, Epileptisk anfald osv. Da de ved hvilke informationer der er relevante at få når der udarbejdes en registrering.

Det kan ligeledes være, at en fysioterapeut eller ergoterapeut udarbejder beskrivelser og instruktioner ift. f.eks. øvelser og træning.

Udover den primære faglighed gælder dette også ift. efteruddannelser og kompetencer. F.eks. at forflytningsvejleder udarbejder instruktioner for forflytning.

Når dette fokus og uddelegering placeres ift. faglighed og kompetence vil den viden og information der kan tilgås fra skærmene være af en høj kvalitet. Den enkelte medarbejder får herved mulighed for at arbejde med egen faglighed og spille andre gode, samt at rammer for indsamling af data ikke er opsat ift. ”jeg tror/synes” men ”jeg ved”.